
DVP 2023/149

1. Iepirkuma identifikācijas numurs DVP 2023/149
2. Pasūtītāja nosaukums, adrese un citi rekvizīti 
Daugavpils valstspilsētas pašvaldība, reģistrācijas Nr.90000077325, adrese: K. Valdemāra ielā 1, Daugavpilī, LV-5401 (minētā adrese NAV paredzēta piedāvājumu iesniegšanai).
3. Iepirkuma priekšmeta apraksts, apjoms, atbilstošākais CPV kods vai kodi
3.1. Būvuzraudzības veikšana objektiem Daugavpilī, apjoms atbilstoši tehniskajai specifikācijai.
3.2. CPV kods: 71247000-1 (būvdarbu uzraudzība).
4. Iepirkuma priekšmeta daļas un to apjoms, ja tādas tiek noteiktas, un piedāvājumu iesniegšanas noteikumi iepirkuma priekšmeta daļās, ja tādas tiek noteiktas
Iepirkuma priekšmets ir sadalīts daļās:
	1.daļa
	Avotiņu parka revitalizācijas un apgaismojuma izbūves būvuzraudzība

	2.daļa
	Daugavpils cietokšņa dārza restaurācijas Komandanta ielā 6, Daugavpilī būvuzraudzība


5. Noteikumi attiecībā uz vispārīgo vienošanos (ja attiecināms) 
Nav attiecināms
6. Iepirkuma līguma izpildes laiks un vieta
6.1. Līguma izpildes vieta: Latvijas Republika, Daugavpils.
6.2. Līguma izpildes laiks: 
	1.daļa
	6 mēneši (līdz objekta nodošanai ekspluatācijā)

	2.daļa
	12 mēneši (līdz objekta nodošanai ekspluatācijā)


7. Piedāvājumu iesniegšanas un atvēršanas vieta, datums un laiks
7.1. Piedāvājumus drīkst iesniegt sākot ar dienu, kad paziņojums par līgumu ir publicēts Iepirkumu uzraudzības biroja mājas lapā
7.2. Saskaņā ar publisko iepirkumu likuma 39.panta pirmo daļu, piedāvājumi konkursā ir iesniedzami tikai ELEKTRONISKI, izmantojot Valsts reģionālās attīstības aģentūras mājaslapā pieejamās Elektronisko iepirkumu sistēmas e-konkursu apakšsistēmu[footnoteRef:1] www.eis.gov.lv. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.  [1:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883
] 

7.3. Piedāvājumu iesniegšanas pēdējais termiņš – ne vēlāk kā līdz 2024.gada 31.janvārim, plkst.10:00 pēc vietējā laika. 
7.4. Komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2024.gada 31.janvārim, plkst.14.00. 
7.5. Piedāvājumu atvēršana notiek izmantojot Valsts reģionālās attīstības aģentūras mājaslapā pieejamos rīkus piedāvājumu elektroniskai saņemšanai.
7.6. Piedāvājumu atvēršanas sanāksmē var piedalīties visi pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā.
7.7. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
7.8. Piedāvājumu vērtēšanu un lēmumu pieņemšanu komisija veic slēgtā sēdē.
8. Ieinteresēto piegādātāju sanāksmes norises vieta, datums un laiks, ja tāda sanāksme tiek paredzēta
Iepirkuma komisija rīko ieinteresēto piegādātāju sanāksmi, ja ne vēlāk kā 10 dienas pirms piedāvājumu iesniegšanas termiņa pēdējās dienas ir saņemti vismaz divu ieinteresēto piegādātāju priekšlikumi rīkot ieinteresēto piegādātāju sanāksmi.
Sanāksmi rīko ne vēlāk kā piecas dienas pirms piedāvājumu iesniegšanas termiņa pēdējās dienas, un informāciju par sanāksmi ievieto pircēja profilā vismaz trīs dienas iepriekš.
9. Prasības attiecībā uz piedāvājuma noformējumu un iesniegšanu
9.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:
9.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
9.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
9.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
9.2. Sagatavojot piedāvājumu, Pretendents ievēro, ka:
9.2.1. Pieteikuma veidlapa, tehniskais un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā.
9.2.2. Iesniedzot piedāvājumu, Pretendents ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu paraksta Pretendenta pieteikumu (sk.Konkursa nolikuma 14.1.punktu). Pieteikumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);
9.2.3. Citus dokumentus Pretendents pēc saviem ieskatiem ir tiesīgs iesniegt elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.
9.3. Piedāvājums jāiesniedz latviešu valodā, kvalifikāciju apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā. 
9.4. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
9.5. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
9.6. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
9.7. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Pievienotās datnes nedrīkst būt bojātas, neatbilstoši modificētas vai kļūdaini šifrētas.
9.8. Ja piedāvājums saturēs kādu no šajā punktā minētajiem riskiem, tas netiks izskatīts.
9.9. Ja pretendenta iesniegtais piedāvājums neatbilst nolikuma prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
10. Prasības piedāvājuma nodrošinājumam, ja tāds paredzēts
10.1. Piedāvājuma nodrošinājums ir iepirkuma procedūras dokumentos paredzēta naudas summas iemaksa pasūtītāja norādītajā kontā, bankas garantija vai apdrošināšanas sabiedrības polise par noteiktu naudas summu, kuru pretendents kopā ar piedāvājumu iesniedz pasūtītājam kā nodrošinājumu piedāvājuma spēkā esībai. Piedāvājuma nodrošinājuma oriģinālu pretendents iesniedz pēc Pasūtītāja pieprasījuma, Pasūtītāja noteiktajā termiņā.
Apdrošināšanas sabiedrības polises oriģinālam ir pievienojams dokuments, kas apliecinātu, ka uz piedāvājuma iesniegšanas brīdi par šo garantiju ir veikta apmaksa pilnā apmērā.
Kopā ar piedāvājumu iesniedzams piedāvājuma nodrošinājums (elektroniski), piestādot bankas garantiju vai apdrošināšanas sabiedrības polisi šādos apmēros: 
	1.daļa
	500,00 (pieci simti) euro.

	2.daļa
	700,00 (septiņi simti) euro.


10.2. Minimālais piedāvājuma nodrošinājuma spēkā esības termiņš ir 180 (simts astoņdesmit) dienas skaitot no piedāvājumu atvēršanas dienas.
10.3. Piedāvājuma nodrošinājumu ir iespējams iemaksāt Daugavpils valstspilsētas pašvaldībai - reģistrācijas numurs 90000077325, konts Valsts kasē - LV15TREL9802003052000, kā maksājuma mērķi norādot “Piedāvājuma nodrošinājums iepirkumam DVP 2023/149”.
10.4. Bankas vai apdrošināšanas sabiedrības polises nosacījumiem jāatbilst šādām prasībām:
10.4.1. Piedāvājuma nodrošinājums ir spēkā īsākajā no šādiem termiņiem, izņemot Nolikuma 10.4.3.punktā minēto gadījumu:
1) iepirkuma procedūras dokumentos noteiktajā minimālajā piedāvājuma nodrošinājuma spēkā esības termiņā;
2) līdz iepirkuma līguma noslēgšanai.
10.4.2. Nodrošinājuma devējs izmaksā pasūtītājam vai pasūtītājs ietur pretendenta iemaksāto piedāvājuma nodrošinājuma summu, ja:
1) pretendents atsauc savu piedāvājumu, kamēr ir spēkā piedāvājuma nodrošinājums;
2) pretendents, kuram piešķirtas iepirkuma līguma slēgšanas tiesības, pasūtītāja noteiktajā termiņā nav iesniedzis tam iepirkuma procedūras dokumentos un iepirkuma līgumā paredzēto saistību izpildes nodrošinājumu;
3) pretendents, kuram piešķirtas iepirkuma līguma slēgšanas tiesības, neparaksta iepirkuma līgumu pasūtītāja noteiktajā termiņā.
10.4.3. Iepirkuma procedūras dokumentos un iepirkuma līgumā ir noteikts, ka pretendents, kura piedāvājums izraudzīts saskaņā ar piedāvājuma izvēles kritēriju, iesniedz līguma nodrošinājumu pēc līguma noslēgšanas un attiecībā uz šo personu piedāvājuma nodrošinājums ir spēkā līdz dienai, kad tā iesniedz šādu līguma nodrošinājumu.
10.5. Konkursa piedāvājums, kam nebūs nodrošinājuma, tiks atzīts par konkursa prasībām neatbilstošu un netiks izskatīts.
11. Prasības saistību izpildes nodrošinājumam, ja tāds paredzēts
11.1. Prasības līgumsaistību (darbu) izpildes nodrošinājumam: 
11.1.1.  Līgumsaistību (darbu) izpildes nodrošinājuma apmērs ir 10% (desmit procenti) no līguma summas bez PVN. Gadījumā kad daļa no Līguma jau ir izpildīta, bet līdzējiem ir jāpagarina Līguma termiņš no uzņēmēja neatkarīgu iemeslu dēļ, tad līgumsaistību (darbu) izpildes nodrošinājuma apmērs tiek samazināts un tiek noteikts 10% apmērā no uzņēmēja neizpildītas darbu kopsummas.
11.1.2. Līgumsaistību (darbu) izpildes nodrošinājums ir spēkā šādā termiņā: no tā izdošanas datuma līdz visu darbu pieņemšanas-nodošanas akta parakstīšanai, minēto termiņu nosakot šādi: pie konkursa nolikumā paredzētā provizoriskā izpildes laika pieskaitot papildus 2 mēnešus.
11.1.3. Līgumsaistību (darbu) izpildes nodrošinājumam ir jāatbilst šādām prasībām: Banka vai apdrošināšanas sabiedrība apņemas bez nosacījumiem un neatsaucami garantēt kā primārais saistību nesējs maksājuma (u) veikšanu pēc pasūtītāja pirmās prasības (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas), ko parakstījusi pasūtītāja paraksttiesīga persona, saņemšanas, kur pasūtītājs paziņos, ka uzņēmējs nav nodrošinājis Līguma saistību izpildi saskaņā ar Līguma nosacījumiem un/vai tajā noteiktajos termiņos. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt pasūtītājam pieprasīto summu ņemot vērā jebkuru prasību, kas izdarīta pirms līgumsaistību nodrošinājuma termiņa beigām.
11.1.4. Galvojumu apdrošināšanas veids ir: neatsaucama, beznosacījumu, pirmā pieprasījuma (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas) bankas garantijas vai apdrošināšanas sabiedrības garantijas polises oriģināls.
11.2. Prasības priekšapmaksas (avansa) nodrošinājumam: 
Priekšapmaksa (avanss) nav paredzēta.
11.3. Prasības garantijas laika garantijai:
11.3.1. Garantijas laika garantijas apmērs ir 5% (pieci procenti) no līguma summas bez PVN.
11.3.2. Garantijas laika garantija ir spēkā šādā termiņā: 5 (pieci) gadi pēc būves nodošanas ekspluatācijā. 
11.3.3. bankas vai apdrošināšanas sabiedrības beznosacījuma garantijas laika garantija, kas paredz apdrošināšanas atlīdzības izmaksu bezstrīdus kartībā pēc Pasūtītāja pirmās rakstiskas prasības (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas) saņemšanas, kuru ir parakstījusi paraksttiesīga persona, un kurā paziņots, ka uzņēmējs Līgumā paredzētajā garantijas periodā neveic atklāto būvniecības darbu defektu novēršanu. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt pasūtītājam pieprasīto summu ņemot vērā jebkuru prasību, kas izdarīta pirms garantijas laika garantijas termiņa beigām. Jebkurš strīds sakarā ar garantijas laika garantijas nodrošinājumu tiks izskatīts attiecīgās piekritības tiesā saskaņā ar Latvijas Republikas likumdošanu.
11.3.4. Galvojumu apdrošināšanas veids ir: neatsaucama, beznosacījumu, pirmā pieprasījuma (tas nozīmē, ka maksājums jāveic neatkarīgi no pieprasījuma pamatojuma iesniegšanas vai tā apstrīdēšanas) bankas garantijas vai apdrošināšanas sabiedrības garantijas polises oriģināls.
12. Atsauce uz Publisko iepirkumu likuma 42. panta pirmo daļu un norāde, ka pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā
Atbilstoši Publisko iepirkumu likuma 42. panta pirmajai daļai, Pasūtītājs izslēdz kandidātu vai pretendentu no turpmākās dalības iepirkuma procedūrā saskaņā ar šā panta noteikumiem. Pretendentu atbilstība Publisko iepirkumu likuma 42.panta izslēgšanas gadījumiem tiks pārbaudīta Publisko iepirkumu likuma 42.pantā noteiktajā kārtībā:
42. pants. Pretendentu izslēgšanas noteikumi (https://likumi.lv/ta/id/287760-publisko-iepirkumu-likums#p42&pd=1)
13. Publisko iepirkumu likuma 43.panta 1.daļa nosaka: "Ja pasūtītājs konstatē, ka kandidāts vai pretendents būtu izslēdzams no dalības iepirkuma procedūrā, pamatojoties uz šā likuma 42. panta otrās daļas 1., 4., 5., 6., 7., 8., 9., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar šā likuma 42. panta trešās daļas 1., 4. un 5. punktā minēto personu, un nav piemērojami šā likuma 42. panta ceturtās daļas 2., 3., 4., 5. un 6. punktā noteiktie izņēmumi, pasūtītājs dod kandidātam vai pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina kandidāta vai pretendenta uzticamību saskaņā ar šā panta noteikumiem."
14. Prasības attiecībā uz pretendenta iespējām veikt profesionālo darbību, pretendenta saimniecisko un finansiālo stāvokli un tehniskajām un profesionālajām spējām, kā arī iesniedzamo informāciju, kas nepieciešama, lai pretendentu novērtētu saskaņā ar minētajām prasībām
	Nr.
p./k.
	Prasības 

PRETENDĒJOT UZ JEBKURU NO DAĻĀM

	Iesniedzamā informācija, kas nepieciešama, lai pretendentu novērtētu saskaņā ar minētajām prasībām

	14.1.
	Atbilstība profesionālās darbības veikšanai
	Brīvas formas Pieteikums ar ziņām par to, vai attiecīgais piegādātājs ir reģistrēts, licencēts vai sertificēts atbilstoši reģistrācijas vai pastāvīgās dzīvesvietas valsts normatīvo aktu prasībām.
Papildus tam, ir jānorāda šāda informācija:
pretendenta adrese, telefona/faksa numurs, e-pasts, ziņas par to, vai pretendents vai tā piesaistītā apakšuzņēmēja uzņēmums ir MVU (mazais un vidējais uzņēmums)- Papildus informācija: https://www.iub.gov.lv/lv/skaidrojums-mazie-un-videjie-uznemumi
 “Skaidrojums par mazajiem un vidējiem uzņēmumiem”; bankas rekvizīti: nosaukums, kods, konts; Persona, kura, gadījumā, ja pretendentam tiks piešķirtas tiesības slēgt iepirkuma līgumu, ir tiesīga parakstīt iepirkuma līgumu).

	14.2.
	Piedāvājumu ir parakstījusi paraksttiesīga persona
	Kompetentas institūcijas izdotā dokumenta kopija par pretendenta pārstāvības tiesībām, kā arī dokumenta kopija, kas apliecina konkursa piedāvājumu parakstījušās personas tiesības pārstāvēt pretendentu, ja piedāvājumu neparaksta pretendenta likumiskais pārstāvis. Par Latvijā reģistrētiem pretendentiem pasūtītājam pašam jāpārliecinās Uzņēmumu reģistra mājas lapā www.ur.gov.lv.
Ārvalsts pretendenta amatpersonas paraksta (pārstāvības) tiesības ir jāapliecina atbilstoši attiecīgās valsts nosacījumiem (piemēram, norādot publiski pieejamu reģistru, kur pasūtītājs varētu pārliecināties par pretendenta amatpersonas paraksta (pārstāvības) tiesībām).

	14.3.


	Piecos iepriekšējos gados (2019., 2020., 2021., 2022., 2023. un 2024 gads līdz piedāvājumu iesniegšanai) pretendents bija izpildījis vismaz vienu transporta satiksmei paredzētas teritorijas (autoceļš, iela, prospekts, šķērsiela, stāvlaukums u. tml) vai vismaz vienu parka, skvēra u.tml. būvuzraudzības līgumu, kurš uz piedāvājuma iesniegšanas dienu ir izpildīts. 


	Pieredzi apliecinošo līgumu saraksts brīvā formā ar ziņām par pieredzi apstiprinošo objektu tehniskiem rādītājiem.

Pieredzes apliecināšanai pievienot (pēc izvēles):
- dokumenta par veikto būvdarbu nodošanu ekspluatācijā (akts par objekta pieņemšanu ekspluatācijā vai līdzvērtīgs) kopiju;
vai
- attiecīgas atsauksmes;
vai
- citus dokumentus, kas apliecina iegūto pieredzi.
Ārvalstu pretendenti iesniedz attiecīgus līdzvērtīgus dokumentus.
Atbilstoši Publisko iepirkumu likuma 46.panta 4.daļai, Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura. Šādā gadījumā piegādātājs pierāda pasūtītājam, ka tā rīcībā būs nepieciešamie resursi, iesniedzot šo personu apliecinājumu vai vienošanos par nepieciešamo resursu nodošanu piegādātāja rīcībā. Piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
Ja piegādātāja dibināšanas vai darbības uzsākšanas laiks neļauj sniegt informāciju par pieciem iepriekšējiem gadiem, tad prasība ir attiecināma uz pretendenta nostrādāto periodu.

	14.4.


	Pretendents nodrošina kvalificētu speciālistu piesaisti līguma izpildei.

Pretendents iesniedz speciālistu sarakstu, kuri veiks paredzētos darbus, tajā skaitā nodrošina šādu speciālistu piesaisti:

14.4.1. iepirkuma priekšmeta 1.daļā:
14.4.1.1. atbildīgais būvuzraugs, kurš ir tiesīgs veikt ceļu būvdarbu būvuzraudzību;
14.4.1.2. atsevišķo būvdarbu būvuzraugs, kurš ir tiesīgs veikt elektroietaišu izbūves darbu būvuzraudzību līdz 1 kV;
14.4.1.3. atsevišķo būvdarbu būvuzraugs, kurš ir tiesīgs veikt elektronisko sakaru sistēmu un tīklu būvdarbu būvuzraudzību.
Pretendents var piedāvāt vienu speciālistu vairākām pozīcijām, ja speciālists ir sertificēts vairākās jomās un tam katrā no jomām ir atbilstoša pieredze.

14.4.2. iepirkuma priekšmeta 2.daļā:
14.4.2.1. atbildīgais būvdarbu būvuzraugs, kurš ir tiesīgs veikt ceļu būvdarbu būvuzraudzību;
14.4.2.2. būvdarbu būvuzraugs, kurš ir tiesīgs veikt ēku būvdarbu būvuzraudzību,
14.4.2.3. būvdarbu būvuzraugs, kurš ir tiesīgs veikt ūdensapgādes un kanalizācijas sistēmu būvdarbu būvuzraudzību, ieskaitot ugunsdzēsības sistēmas;
14.4.2.4. būvdarbu būvuzraugs, kurš ir tiesīgs veikt elektroietaišu izbūves darbu būvuzraudzību (līdz 1kV);
14.4.2.5. būvdarbu būvuzraugs, kurš ir tiesīgs veikt elektronisko sakaru sistēmu un tīklu būvdarbu būvuzraudzību.

Pretendents var piedāvāt vienu speciālistu vairākām pozīcijām, ja speciālists ir sertificēts vairākās jomās un tam katrā no jomām ir atbilstoša pieredze.
	Pretendents iesniedz speciālistu sarakstu, kuri veiks paredzētos darbus, iekļaujot informāciju par izglītību un iegūtiem sertifikātiem, vai citu līdzvērtīgu informāciju.
Ārvalstu pretendenti iesniedz attiecīgus līdzvērtīgus dokumentus.

Jāpievieno katra speciālista rakstisks apliecinājums par piekrišanu piedalīties iepirkuma līguma izpildē. 

Speciālistu pieredzes apliecināšanai pievienot (pēc izvēles):
- dokumenta par veikto būvdarbu nodošanu ekspluatācijā (akts par objekta pieņemšanu ekspluatācijā vai līdzvērtīgs) kopiju;
vai
- citus dokumentus, kas apliecina iegūto pieredzi.

Ārvalstu pretendenti iesniedz attiecīgus līdzvērtīgus dokumentus.

Lūdzam ņemt vērā, ka Iepirkuma līguma izpildes laikā pretendents varēs nomainīt iesniegtajā piedāvājumā nominētus speciālistu/us vienīgi ar pasūtītāja rakstveida piekrišanu (ņemot vērā Publisko iepirkumu likuma 62.pantā un Iepirkuma līguma projektā paredzēto regulējumu).

	14.5.
	Pretendents izprot iepirkuma līguma projektā iekļautus nosacījumus
	Pretendenta rakstisks apliecinājums, ka pretendents ir iepazinies ar nolikumā iekļauto līguma projektu un piekrīt līguma projekta nosacījumiem (Nolikuma 2.pielikums).

	14.6.
	Pretendents ir pilnībā iepazinies ar tehnisko specifikāciju.
	Pretendenta rakstisks apliecinājums, ka pretendents ir pilnībā iepazinies ar tehniskās specifikācijas un rasējumi pretendentam ir pilnībā saprotami.

	14.7.
	Pretendenta darbība iepirkuma līguma parakstīšanas gadījumā būs apdrošināta.
	Pretendenta rakstisks apliecinājums par piekrišanu veikt savu (un nepieciešamības gadījumā – būvspeciālistu) apdrošināšanu normatīvajos aktos noteiktajā kārtībā.

	14.8.
	Pretendenta finansiālais stāvoklis ļauj izpildīt iepirkuma līgumu bez  priekšapmaksas.
	Pretendenta rakstisks apliecinājums par to, ka priekšapmaksa nav nepieciešama.

	14.9.
	Iepirkuma procedūra DVP 2023/149 tiek veikta nodrošinot zaļā iepirkuma principu ieviešanu.

	Pretendenta rakstisks apliecinājums, ka Pretendents, pildot būvzraudzības līgumu kontrolēs, lai būvdarbos tiktu ievēroti videi draudzīgas (zaļās) būvniecības pamatprincipi, īpašu uzmanību pievēršot būvdarbu procesā izmantojamās enerģijas patēriņa samazinājumam un trokšņa līmeņa samazinājumam.

	14.10.
	Iepirkuma procedūra DVP 2023/149 tiek veikta kā sociāli atbildīgs iepirkums.
	Pretendenta rakstisks apliecinājums, ka Pretendents apzinās, ka Iepirkuma procedūra DVP 2023/149 tiek veikta kā sociāli atbildīgs iepirkums.


15. Noteikumi, kā piegādātāju apvienībām ir jāizpilda prasības attiecībā uz tehniskajām un profesionālajām spējām
Ja piedāvājumu iesniedz piegādātāju apvienība, Pasūtītājs var prasīt, lai apvienība, attiecībā uz kuru pieņemts lēmums slēgt iepirkuma līgumu, pēc savas izvēles izveidojas atbilstoši noteiktam juridiskam statusam vai noslēdz sabiedrības līgumu, vienojoties par apvienības dalībnieku atbildības sadalījumu, ja tas nepieciešams iepirkuma līguma noteikumu sekmīgai izpildei. Prasības attiecībā uz tehniskajām un profesionālajām spējām piegādātāju apvienības dalībnieki var izpildīt kopā. 
16. Prasība norādīt apakšuzņēmējus
16.1. Pasūtītājs pieprasa, lai pretendents savā piedāvājumā norāda visus tos apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu. Pretendents iesniedz sarakstu ar šiem apakšuzņēmējiem un katram šādam apakšuzņēmējam izpildei nododamo iepirkuma līguma daļu. Publisko iepirkumu likuma 1.panta 1.punkta izpratnē apakšuzņēmējs ir pretendenta nolīgta persona vai savukārt tās nolīgta persona, kura veic būvdarbus vai sniedz pakalpojumus iepirkuma līguma izpildei. Attiecīgi no minētā regulējuma izriet, ka pretendentam ir jānorāda ne tikai apakšuzņēmēji, bet arī šādu apakšuzņēmēju apakšuzņēmēji, kuri arī atbilst Publisko iepirkumu likuma 63.panta otrās daļas nosacījumiem. Apakšuzņēmēja veicamo būvdarbu vai sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu veicamo būvdarbu vai sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.

16.2. Gadījumā, ja pretendents neplāno piesaistīt apakšuzņēmējus, pretendents iesniedz rakstisku apliecinājumu par to, ka iepirkuma līgumam izpildei nav plānots piesaistīt apakšuzņēmējus.

17. Prasība pretendentam iesniegt būvdarbos vai pakalpojumu sniegšanā iesaistīto apakšuzņēmēju sarakstu atbilstoši Publisko iepirkumu likuma 63. panta ceturtajai daļai (ja attiecināms)
Pasūtītājs pieprasa, lai pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pretendents iesniedz būvdarbu vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu vai pakalpojumu sniegšanā.

18. Norāde uz tīmekļvietni, kur ir pieejama Eiropas vienotā iepirkuma procedūras dokumenta veidlapa, prasības tās aizpildīšanai un iesniegšanai
18.1. Norāde uz tīmekļvietni: http:/espd.eis.gov.lv/.
18.2. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo būvdarbu vai pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. Pretendentam Eiropas vienoto iepirkuma procedūras dokumenta III daļas D sadaļā “Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” ir jāiekļauj informācija par Starptautisko un Latvijas Republikas nacionālo sankciju likuma 11¹.panta pirmo daļu un PIL 42.panta pirmās daļas 12.-14.punktu. 
18.3. Piegādātājs var pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
18.4. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
18.5. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.

19. Piedāvājumu izvērtēšanas kritēriji
19.1. Piedāvājumu izvērtēšanas kritērijs – saimnieciski visizdevīgākais piedāvājums, kuru nosaka, ņemot vērā cenas un kvalitātes kritērijus.
19.2. Par saimnieciski visizdevīgāko piedāvājumu tiks atzīts piedāvājums ar visaugstāko skaitlisko novērtējumu – lielāko punktu skaitu. Lielāko punktu skaitu nosaka, dalot visu klātesošo iepirkuma komisijas locekļu piešķirto punktu kopsummu ar klātesošo komisiju locekļu skaitu.
19.3. Vērtēšanas kritēriji un maksimālais punktu skaits (kopā 100 punkti): JEBKURAI NO DAĻĀM
	Nr.p.k.
	Vērtēšanas kritērijs
	Maksimālais punktu skaits
	Punktu piešķiršanas metodika
	Vērtējamais dokuments

	19.3.1.
	A
Piedāvātā līgumcena (EUR)
	98
	Punktus piešķir pēc formulas A = (AZ /AP) x 98, kur:
A = saņemtais punktu skaits;
AZ = viszemākā piedāvātā līgumcena;
AP = piedāvātā līgumcena;
98 =  maksimālais piešķiramo punktu skaits.
Piedāvātā līgumcena tiek vērtēta pēc aritmētisku kļūdu pārbaudes.
(Vērtējumu nosaka ar precizitāti divi cipari aiz komata)
	Finanšu piedāvājums

	19.3.2.
	B
Ilgstošo bazdarbnieku nodarbināšana
	2
	Ja pildot publiskā iepirkuma DVP 2023/149 līgumu pretendents vismaz iepirkuma līguma darbības laikā nodarbinās ilgstošus bezdarbniekus (t.i. bezdarbnieki, kuri Nodarbinātības valsts aģentūras uzskaitē (vai līdzvērtīgas ārvalstu institūcijas uzskaitē) ir ilgāk par vienu gadu):
punkti par kritēriju "Ilgstošo bazdarbnieku nodarbināšana" tiks aprēķināti šādā kārtībā:
nodarbinot vismaz 1 (vienu) ilgstošus bezdarbniekus = 1 punkts
nodarbinot 2 (divus) vai vairāk ilgstošus bezdarbniekus = 2 punkti
	 (veidne)
Nolikuma pielikums Nr.4

	Kopējais punktu skaits  = A + B


19.4. Ja pirms tam, kad pasūtītājs pieņems lēmumu par iepirkuma līguma slēgšanas tiesību piešķiršanu, konstatēs, ka vismaz divu piedāvājumu novērtējums ir vienāds, izšķirošais piedāvājuma izvēles kritērijs, atbilstoši kuram pasūtītājs izvēlēsies piedāvājumu, būs tas, ka izraudzīto piedāvājumu iesniedzis piegādātājs, kurš ir ieguvis vairāk punktu kritērijā  "Piedāvātā līgumcena".

20. Aprites cikla izmaksu aprēķina metodika un aprēķina veikšanai nepieciešamie un iesniedzamie dati (ja attiecināms)
Nav attiecināms

21. Norāde, vai pretendents var iesniegt piedāvājuma variantus un, ja paredzēta variantu iesniegšana, prasības to iesniegšanai
Piedāvājuma variantu iesniegšana nav paredzēta.

22. Tehniskās specifikācijas un, ja nepieciešams, cita informācija par iepirkuma priekšmetu
Sk. Konkursa nolikuma pielikumu Nr.1.

23. Iepirkuma līguma projekts
Sk. Konkursa nolikuma pielikumu Nr.2.

24. Cita informācija
24.1. Kontaktpersona– Anatolijs Kriviņš (tālr. 65404200, e-pasta adrese: anatolijs.krivins@daugavpils.lv).
24.2. Ar konkursa nolikumu un tehnisko specifikāciju var bez maksas iepazīties mājas lapā www.eis.gov.lv. Tīmekļvietne www.eis.gov.lv ir pasūtītāja profils.
24.3. Ja ieinteresētais piegādātājs ir laikus pieprasījis papildu informāciju, pasūtītājs to sniedz Publisko iepirkumu likumā noteiktajā kārtībā.
24.4. Pasūtītājs, ievērojot Publisko iepirkumu likuma prasības, var izdarīt grozījumus iepirkuma procedūras dokumentos.
24.5. Ieinteresētajam piegādātājam pirms piedāvājuma iesniegšanas ir nepieciešams pārliecināties, ka viņš ir iepazinies ar visu informāciju, kas ir publicēta pasūtītāja profilā attiecībā uz šo iepirkuma procedūru.
24.6. Piedalīšanās iepirkuma procedūrā ir ieinteresēto piegādātāju brīvas gribas izpausme.
24.7. Pretendents sedz visus izdevumus, kas saistīti ar piedāvājuma sagatavošanu un iesniegšanu. Pasūtītājs nesedz un nekompensē šos izdevumus neatkarīgi no konkursa norises un iznākuma.
24.8. Objekta apskate ir ieinteresēto piegādātāju brīvas gribas izpausme. Piegādātāji var brīvi iepazīties ar objektu patstāvīgi. Pasūtītājs nesedz Pretendenta vai ieinteresētā piegādātāja izmaksas, kas ir saistītas ar objekta apmeklējumu. Apmeklējuma izmaksas sedz Pretendents vai ieinteresētais piegādātājs. 
24.9. Tehniskajā piedāvājumā pretendents iekļauj šādus dokumentus:
Provizorisks Darbu izpildes grafiks (mēnešos) tabulas veidā, brīvā formā. Darbu izpildes grafiks jāsagatavo ievērojot konkursa nolikumā noteiktos termiņus.
24.10. Iesniedzot finanšu piedāvājumu, ņem vērā šādas prasības: Pretendenta finanšu piedāvājums ir noformējams pēc parauga (Nolikuma 3.pielikums). Pretendentu piedāvātās vienību cenas līguma izpildes laikā netiks mainītas. Piedāvātā līguma cena ir jānorāda EUR (Euro) bez PVN.
24.11. Tiek uzskatīts, ka Pretendenti, iesniedzot savus piedāvājumus, ir iepazinušies ar visiem Latvijas Republikā un Eiropas Savienībā spēkā esošajiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām.
24.12. Atklātā konkursā var piedalīties piegādātājs Publisko iepirkumu likuma izpratnē. 
24.13. Iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas locekļi un eksperti paraksta apliecinājumu, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta pretendenta izvēlē vai darbībā vai ka viņi ir saistīti ar tiem Publisko iepirkumu likuma 25.panta pirmās daļas izpratnē. 
24.14. Pasūtītājs atlasa pretendentus saskaņā ar noteiktajām kvalifikācijas prasībām, pārbauda piedāvājumu atbilstību iepirkuma procedūras dokumentos noteiktajām prasībām un izvēlas piedāvājumu vai piedāvājumus saskaņā ar noteiktajiem piedāvājuma izvērtēšanas kritērijiem.
24.15. Ja pasūtītājam rodas šaubas par iesniegtās dokumenta kopijas autentiskumu, tas pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
24.16. Ja pasūtītājs konstatē, ka piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, tas pieprasa, lai pretendents, vai kompetenta institūcija izskaidro vai papildina minēto informāciju vai dokumentu vai iesniedz trūkstošo dokumentu, nodrošinot vienlīdzīgu attieksmi pret visiem pretendentiem. Termiņu nepieciešamās informācijas vai dokumenta iesniegšanai pasūtītājs nosaka samērīgi ar laiku, kas nepieciešams šādas informācijas vai dokumenta sagatavošanai un iesniegšanai.
24.17. Piedāvājumu vērtēšanas laikā pasūtītājs pārbauda, vai piedāvājumā nav aritmētisku kļūdu. Ja pasūtītājs konstatē šādas kļūdas, tas šīs kļūdas izlabo. Par kļūdu labojumu un laboto piedāvājuma summu pasūtītājs paziņo pretendentam, kura pieļautās kļūdas labotas. Vērtējot finanšu piedāvājumu, pasūtītājs ņem vērā labojumus.
24.18. Piedāvājumu vērtēšanas gaitā pasūtītājs ir tiesīgs pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi.
24.19. Pasūtītājs piedāvājumu vērtēšanā var pieaicināt ekspertus.
24.20. Iepirkuma līgums tiks slēgts, kad būs pieejami pasūtītāja budžeta finanšu līdzekļi vai vienošanās par projekta īstenošanu ar sadarbības iestādi.
24.21. Pasūtītājam ir tiesības izbeigt vai pārtraukt iepirkuma procedūru, ievērojot Publisko iepirkumu likumā noteikto kārtību.
24.22. Par iepirkuma procedūras rezultātiem pretendenti tiks informēti Publisko iepirkumu likumā noteiktajā kārtībā (sk. https://likumi.lv/doc.php?id=287760).
24.23. Informējam, ka tiks veikta pārbaude par Starptautisko un Latvijas Republikas nacionālo sankciju likuma 11.1panta panta pirmajā daļā minētajiem izslēgšanas noteikumiem, Atsauce uz Starptautisko un Latvijas Republikas nacionālo sankciju likuma 11.1 panta pirmo daļu): https://likumi.lv/ta/id/280278-starptautisko-un-latvijas-republikas-nacionalo-sankciju-likums









































Pielikums Nr.1
atklāta konkursa nolikumam
ar identifikācijas Nr. DVP 2023/149


TEHNISKĀ SPECIFIKĀCIJA
[bookmark: OLE_LINK2]Atklātam konkursam „Būvuzraudzības veikšana objektiem Daugavpilī”
identifikācijas numurs: DVP 2023/149

Tehniskā specifikācija ir publicēta vietnē www.eis.gov.lv

Būvprojekts un būvdarbu apjomi 
ir publicēti vietnē www.eis.gov.lv – konkursos 
DVP 2023/128 https://www.eis.gov.lv/EKEIS/Supplier/Procurement/111997
un DVP 2023/138 https://www.eis.gov.lv/EKEIS/Supplier/Procurement/111950




































[bookmark: _GoBack]Pielikums Nr.2
atklāta konkursa nolikumam
ar identifikācijas Nr. DVP 2023/149

Uzņēmuma līgums
Iepirkuma procedūrai ___ 202_/_____

Daugavpilī						       2023.gada _____________________
______________________, reģistrācijas Nr.____________________, _________________ personā, kas rīkojas uz ____________ pamata, (turpmāk- Pasūtītājs), no vienas puses, un __________________ „________________________”, reģistrācijas Nr.__________________________, tās _______________ ______________________ personā, kas rīkojas uz ____________ pamata, (turpmāk - Būvuzraugs), no otras puses, abi kopā un katrs atsevišķi (turpmāk- Līdzēji), pamatojoties uz iepirkuma procedūras ______________ komisijas 20__.gada _______________ lēmumu ____________________ projekta ietvaros, noslēdz šādu Līgumu (turpmāk – Līgums) 
1. Līguma priekšmets
0. Pasūtītājs uzdod, bet Būvuzraugs pret atlīdzību saskaņā ar Līguma nosacījumiem un spēkā esošo normatīvo aktu prasībām veikt _____________ (attiecīgas iepirkuma priekšmeta daļas nosaukums) (turpmāk tekstā – Pakalpojums). Darbus veic saskaņā ar tehnisko specifikāciju – Līguma 1.pielikums (turpmāk tekstā – Tehniskā specifikācija), finanšu piedāvājumu, kvalifikācijas aprakstu – Līguma 2.pielikums, būvprojektu _______________ – Līguma 3.pielikums (turpmāk tekstā – Būvprojekts). Līguma pielikumi ir neatņemamas Līguma sastāvdaļas.
0. Pakalpojums tiek sniegts būvobjektā _______________ (turpmāk – Objekts), kur būvdarbus  veic _______________ (turpmāk – Būvuzņēmējs).
0. Pakalpojums sevī ietver visus Līgumā, Līguma pielikumos noteiktās ar Objekta būvuzraudzību saistītās darbības.
0. [bookmark: _Hlk92679222]Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
0. Būvuzraugs apliecina, ka viņš ir pienācīgi iepazinies ar iepirkuma nolikuma un tam pievienoto dokumentu prasībām, tajā skaitā ar tajos ietvertajiem risinājumiem, darbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas. 
0. Būvuzraugs apliecina, ka ir atbildīgs par savu darbaspēku, tā tehnisko nodrošinājumu, darbinieku kvalifikāciju un Pakalpojuma sniegšanas kvalitāti.

1. Līguma cena un norēķinu kārtība
0. Līguma cena par Līguma ietvaros sniedzamiem Pakalpojumiem ir _____________ EUR (summa vārdiem euro) bez PVN (turpmāk – Līguma cena). Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
0. Līguma cena sevī ietver transporta un sakaru līdzekļu izmaksas, darbu organizācijas izmaksas, citas ar Pakalpojuma izpildi saistītās izmaksas, iespējamo nodokļu, izņemot PVN, un nodevu maksājumus valsts un pašvaldības budžetos, visas iespējamās izmaksas, kas varētu rasties Būvuzraugam, apturot Līguma darbību, un citas tiešās un netiešās izmaksas, kas rastos Būvuzraugam, lai pienācīgi sniegtu Pakalpojumus. Līgumcena visā Līguma darbības laikā nevar tikt paaugstināta, t.sk., ja mainās kopējā būvdarbu vērtība, pagarinās būvdarbu izpildes termiņš vai tiek veiktas izmaiņas Būvprojektā.
0. Līguma cena visā Līguma darbības laikā netiks paaugstināta sakarā ar cenu pieaugumu vai pakalpojumu pieskaitāmo izdevumu izmaksām, nodokļu likmju, vai nodokļu normatīvā regulējuma izmaiņām, nepamatotu sadārdzinājumu, kā arī jebkuriem citiem apstākļiem.
0. Līguma cenas samaksu par Pakalpojuma sniegšanu Pasūtītājs veic pa daļām, katru mēnesi, proporcionāli iepriekšējā mēnesī Būvuzņēmēja faktiski izpildītajam būvdarbu apjomam, attiecībā pret kopējo Pakalpojuma apjomu (100%) (viens simts procenti) naudas izteiksmē. Pakalpojuma apjoma proporcija iepriekšējam mēnesim tiek aprēķināta, vadoties no iepriekšējā mēnesī izpildīto būvdarbu apjoma attiecībā pret kopējo būvdarbu apjomu (100%) (viens simts procenti) naudas izteiksmē.
0. Būvuzraugs katru mēnesi līdz katra mēneša 10 (desmitajam) datumam iesniedz rēķinu par iepriekšējā mēnesī faktiski sniegtajiem Pakalpojumiem un Pasūtītājs pārskaita maksājuma summu uz Būvuzrauga elektroniskā rēķinā norādīto bankas norēķinu kontu 30 (trīsdesmit) dienu laikā, ja ir iestājušies visi zemāk minētie nosacījumi:
4. Puses ir parakstījušas pakalpojumu nodošanas - pieņemšanas akktu, ar kuru tiek pieņemts Pakalpojums vai tā daļa (turpmāk – Akts);
4. Būvuzraugs ir iesniedzis Pasūtītājam elektronisko rēķinu.
0. Visus rēķinus Būvuzraugs sagatavo elektroniski un no sava e-pasta adreses _____________ (pretendenta piedāvājumā norādītā e-pasta adrese) nosūta uz Pasūtītājs norādīto e-pasta adresi _____________ (kapitālsabiedrības vispārīgā e-pasta adrese). Šādi sagatavoti un nosūtīti elektroniskie rēķini (turpmāk – E-rēķins) ir derīgi bez paraksta. Būvuzraugs sagatavo e-rēķinus atbilstoši normatīvo aktu prasībām attiecībā uz rēķinā norādāmo informāciju. Uz E-rēķina  tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Būvuzraugs to nosūtījis uz Pasūtītāja norādīto e-pasta adresi. Ja Pasūtītājs vēlas saņemt rēķinus papīra formātā, tas informē Būvuzraugu par to 10 (desmit) dienas iepriekš.
0. Par samaksas brīdi uzskatāms bankas atzīmes datums Pasūtītāja maksājuma uzdevumā.
0. Gadījumā, ja Pasūtītājam rodas pretenzijas par Aktā  norādītās informācijas un/vai e-rēķinā norādītās summu pamatotību, Pasūtītājam ir tiesības rakstiski iesniegt Būvuzraugam motivētas pretenzijas un neapmaksāt e-rēķinu līdz brīdim, kamēr pretenzijas nav atrisinātas. Ja Pasūtītājs ir iesniedzis rakstisku pretenziju, tad Būvuzraugam nav tiesības piemērot līgumsodu par maksājuma nokavējumu vai vienpusēji  atkāpties no Līguma izpildes līdz strīda atrisināšanai starp Pusēm.  
0. Gadījumā, ja Līgumā noteikto Pakalpojumu sniegšana tiek pārtraukta no Būvuzrauga neatkarīgu iemeslu dēļ, tad Puses sastāda Aktu par faktiski saņemtajiem Pakalpojumiem, konstatējot tajā saņemto Pakalpojumu apjomu, proporcionāli uz Līguma pārtraukšanas brīdi Būvuzņēmēja faktiski izpildītajam būvdarbu apjomam.

1. Līguma izpildes termiņš
0. Līgums stājas spēkā ar tā parakstīšanas brīdi un ir spēkā līdz no tā izrietošo Pušu saistību pilnīgai izpildei.
0. Līguma prognozējamais izpildes termiņš ir _____________ mēneši pēc būvdarbu nosacījumu izpildes atzīmes saņemšanas. Šis termiņš ir informatīvs.
0. Būvuzraugs apņemas sniegt Pakalpojumus visā Būvprojektā paredzēto būvdarbu izpildes laikā (tas ir līdz Būvprojektā paredzēto būvdarbu pilnīgai izpildei, ko apliecina Pasūtītāja un Būvuzņēmēja starpā parakstīts Būvdarbu nodošanas un pieņemšanas akts.).
0. Pasūtītājs vismaz 5 (piecas) darba dienas iepriekš brīdina Būvuzraugu, ja pēc Pasūtītāja iniciatīvas tiek apturēta būvdarbu veikšana Objektā, bet gadījumos, kad būvdarbu veikšana tiek apturēta ne pēc Pasūtītāja iniciatīvas – iespējami īsā laikā pēc būvdarbu apturēšanas Objektā. Šādā gadījumā Pakalpojumu sniegšanas termiņš tiek pagarināts par tik dienām, par cik ir apturēta būvdarbu veikšana. Šādā būvdarbu apturēšanas gadījumā Būvuzraugam nav tiesību pieprasīt papildus samaksu vai jebkādu zaudējumu atlīdzību. Ja būvdarbu veikšana tiek atsākta, Paziņojumu par Pakalpojuma sniegšanas atsākšanu Pasūtītājs nosūta Būvuzraugam vismaz 5 (piecas) darba dienas pirms būvdarbu uzsākšanas Objektā.
1. Apdrošināšana un nodrošinājumi
1. Būvuzraugs uz sava rēķina uzņemas noslēgt Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumu Ministru kabineta 2014.gada 19.augusta noteikumos Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” noteiktajā kārtībā un apmērā.
1. Būvuzraugs 10 (desmit) darba dienu laikā no Līguma abpusējas parakstīšanas dienas iesniedz Pasūtītājam līguma izpildē iesaistīto būvspeciālistu profesionālās civiltiesiskās atbildības apdrošināšanas līgumu.
1. Līguma izpildē iesaistīto būvspeciālistu profesionālās civiltiesiskās atbildības apdrošināšanas līgumu Būvuzraugs uztur spēkā visu Līguma izpildes laiku.
1. Būvuzraugs 10 (desmit) darba dienu laikā no līguma abpusējas parakstīšanas dienas iesniedz Pasūtītājam bankas vai apdrošinātāja izsniegtu Līguma saistību izpildes nodrošinājuma noteikumiem atbilstošu Līguma saistību izpildes nodrošinājumu.
1. Līguma saistību izpildes nodrošinājumu Pasūtītājs ir tiesīgs izmantot līgumsoda ieturēšanai Līgumā noteiktajos gadījumos.

1. Būvuzrauga pienākumi un tiesības
2. Būvuzrauga pienākumi: 
0. nodrošināt visa Būvprojekta realizācijas laikā veicamo būvdarbu procesa uzraudzību kopumā un ikviena Būvuzraudzības plānā noteiktā posma kontroli būvlaukumā, termiņos, kādi ir paredzēti būvuzraudzības plānā, kā arī nodrošināt, lai būvdarbi tiktu veikti atbilstoši Būvprojektam, ar Būvuzņēmēju noslēgtā būvdarbu līguma noteikumiem un normatīvajiem aktiem;
0. norīkot Pakalpojuma ietvaros veikt būvuzraudzību Objektā piedāvātos būvuzraugus:
	
	

	
	

	
	


0. pēc Līguma spēkā stāšanās un pirms Pakalpojuma sniegšanas uzsākšanas Objektā, iesniegt 5.1.2.punktos norādīto būvuzraugu saistību rakstus, kas reģistrētas attiecīgajā būvvaldē un būvprakses sertifikātu apliecinātas kopijas;
0. izstrādāt Objekta Būvuzraudzības plānu, iesniegt to Pasūtītājam un saskaņot to attiecīgajā būvvaldē 5 (piecu) dienu laikā no Līguma spēkā stāšanās dienas;
0. pārbaudīt, vai pirms būvdarbu uzsākšanas ir veikti visi būvdarbu sagatavošanas darbi;
0. saskaņot ar Būvuzņēmēju un Pasūtītāju organizatoriskos jautājumus, kas saistīti ar Objektā veicamajiem būvdarbiem;
0. vismaz 1 (vienu) reizi nedēļā organizēt būvsapulces, lai izskatītu un risinātu būvdarbu organizatoriskos jautājumus. Būvsapulces dienas kārtību, sapulces dalībniekus un pieņemtos lēmumus jāfiksē protokolā un tie ir obligāti izpildāmi Uzņēmējam, ja vien tie nav pretrunā ar Līgumu;
0. organizēt, vadīt un protokolēt būvsapulces. Pirmo būvsapulci Uzņēmējs sasauc ne vēlāk kā 3 (trīs) darba dienu laikā pēc būvdarbu uzsākšanas Objektā. Kārtējās būvsapulces norises laiks tiek noteikts būvsapulces protokolā. Būvsapulces protokolu Uzņēmējs izsniedz Pasūtītājam un Būvuzņēmējam ne vēlāk kā nākamajā darba dienā pēc būvsapulces;
0. uzraudzīt, lai Būvuzņēmējs ievēro būvsapulcēs un ar Būvuzņēmēju noslēgtajā būvdarbu līgumā noteiktos būvdarbu izpildes termiņus. Būvdarbu izpildes termiņu nokavējuma gadījumā nekavējoties rakstiski informēt Pasūtītāju;
0. nekavējoties rakstiski informēt Pasūtītāju, ja būvdarbi tiek veikti nekvalitatīvi, vai ja tiek konstatētas patvaļīgas atkāpes no Būvprojekta vai ar Būvuzņēmēju noslēgtā būvdarbu līguma, vai ja netiek ievērotas Latvijas būvnormatīvu, būvniecību, ugunsdrošības vai darba aizsardzības normatīvo aktu prasības. Šādā gadījumā Uzņēmējs, iepriekš saskaņojot ar Pasūtītāju, iesniedz Būvuzņēmējam rakstisku pieprasījumu pārtraukt būvdarbus līdz konstatēto trūkumu/pārkāpumu novēršanai;
0. pārliecināties un regulāri uzraudzīt, lai Būvuzņēmējs ievēro normatīvajos aktos noteiktās drošības un darba aizsardzības prasības;
0. informēt Pasūtītāju par visiem apstākļiem, kas var negatīvi ietekmēt sekmīgu būvdarbu veikšanu vai Objekta ekspluatāciju;
0. nekavējoties, bet ne vēlāk kā 24 (divdesmit četru) stundu laikā no uzaicinājuma nosūtīšanas brīža, ierasties Objektā pēc Pasūtītāja, autoruzrauga vai citas būvdarbus uzraugošās amatpersonas pirmā uzaicinājuma;
0. piedalīties segto darbu un nozīmīgo konstrukciju pieņemšanā, kā arī izvērtēt Būvuzņēmēja iesniegto izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.);
0. izvērtēt Būvuzņēmēja sagatavoto ikmēneša būvdarbu izpildes aktu par iepriekšējā mēnesī faktiski izpildītajiem būvdarbiem, 5 (piecu) darba dienu laikā no tā saņemšanas un parakstīt to vai minētajā termiņā sniegt rakstisku motivētu atteikumu. Atteikuma gadījumā Uzņēmējs par to informē Pasūtītāju, iesniedzot atteikuma kopiju;
0. piedalīties Objekta pieņemšanā ekspluatācijā atbilstoši Tehniskajā specifikācijā noteiktajām prasībām;
0. pēc Objekta pieņemšanas ekspluatācijā, nodot Pasūtītājam visu ar Objektu saistīto dokumentāciju;
0. nodrošināt, ka Līguma izpildē piedalās kvalificēts un pieredzējis personāls;
0. Uzņēmējam nekavējoties ir jānomaina Pakalpojuma izpildē iesaistīts personāls, ja to rakstiski pieprasa Pasūtītājs un pamato ar kādu no šādiem iemesliem:
18. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;
18. atkārtotu tādu darbību veikšanu, kas kaitē darba drošībai, veselībai vai vides aizsardzībai.
0. pēc Pasūtītāja pieprasījuma piedalīties citu būvniecības procesa dalībnieku organizētājās sapulcēs; 
0. pieņemt tikai ar Būvuzņēmēju noslēgtajam būvdarbu līgumam, Būvprojektam, Līgumam un spēkā esošajiem normatīvajiem aktiem atbilstoši veiktus būvdarbus;
0. Pakalpojuma izpildē patstāvīgi nodrošināt normatīvajos aktos noteiktajā kārtībā sertificētus mērinstrumentus, kas nepieciešami Pakalpojumu ietvaros veicamo pārbaužu par būvdarbu kvalitāti, drošumu un atbilstību Būvprojektam un ar Būvuzņēmēju noslēgtajā būvdarbu līgumā noteiktajam, pilnvērtīgai izpildei;
0. savlaicīgi sagatavot un iesniegt Pasūtītājam Tehniskajā specifikācijā minētās atskaites saskaņā ar būvuzrauga iknedēļas atskaites paraugu. Ja atskaite vai tai pievienotie dokumenti neatbilst Līguma noteikumiem vai normatīviem aktiem, nav kvalitatīva vai Pasūtītājs konstatē citus trūkumus, Uzņēmējam jānovērš Pasūtītāja norādītie trūkumi/nepilnības un Pasūtītāja paziņojumā norādītajā termiņā atkārtoti jāiesniedz atskaite Pasūtītājam;
0. sniegt Pasūtītājam priekšlikumus, konsultācijas un atzinumus, t.sk., bet ne tikai par konkrētiem Būvuzņēmēja veiktajiem būvdarbiem Objektā un/vai Būvprojektu, vai Būvprojekta detalizācijas risinājumiem;
0. izpildīt Pasūtītāja norādījumus un ieteikumus ar nosacījumu, ka tie nav pretrunā ar Būvprojektu un Latvijas Republikā spēkā esošiem normatīviem aktiem, un veikt citus pienākumus saskaņā ar Tehnisko specifikāciju;
0. veikt citus pienākumus vai darbības saskaņā ar Tehnisko specifikāciju un/vai atsevišķiem Pasūtītāja uzdevumiem, Pasūtītāja nosūtītajā uzdevumā norādītajā termiņā;
0. Gadījumā, ja Būvuzņēmējs iepirkuma procedūras DVP 2023/149 ietvaros kritērijā "Ilgstošo bazdarbnieku nodarbināšana" bija saņēmis 1 vai 2 punktus, vienu reizi mēnesī (līdz kārtējā mēneša 28.datumam) iesniedz aktuālo sarakstu ar darbiniekiem no ilgstošo bazdarbnieku kategorijas. Par saraksta neiesniegšana noteiktajā termiņā Pasūtītājs var piemērot līgumsodu, kas ir paredzēts attiecīgi Līguma 8.7.punktā vai 8.8.punktā.
2. Uzņēmēja tiesības:
1. saņemt Pasūtītāja rīcībā esošo informāciju un visu dokumentāciju, kas ir Pasūtītāja rīcībā un ir nepieciešama Uzņēmēja Līgumā noteikto saistību izpildei;
1. nepieļaut būvdarbu uzsākšanu Objektā, ja nav veikti būvdarbu sagatavošanas darbi;
1. pieprasīt no Būvuzņēmēja ar būvdarbiem saistītos dokumentus, lai rastu precīzu pārskatu un kontrolētu būvdarbu gaitu Objektā;
1. rakstveidā saskaņojot ar Pasūtītāju, apturēt būvdarbus Objektā, ja tiek konstatēti spēkā esošo normatīvo aktu, Būvprojekta un/vai ar Būvuzņēmēju noslēgtā būvdarbu līguma pārkāpumi vai patvaļīgas atkāpes no tiem;
1. rakstveidā saskaņojot ar Pasūtītāju, pieprasīt segto darbu atsegšanu, ja rodas šaubas par kāda būvdarba izpildes kvalitāti un/vai atbilstību Būvprojektam.
1. Uzņēmējs ir atbildīgs par to, lai visā Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas būvuzraugam ir noteikta saskaņā ar spēkā esošajiem normatīvajiem aktiem.
1. Uzņēmējam nav tiesības bez iepriekšējas saskaņošanas ar Pasūtītāju pieņemt lēmumus, sniegt Būvuzņēmējam tādus norādījumus un veikt darbības, kas saistītas ar Būvprojektā noteikto būvdarbu apjomu izmaiņām vai būvdarbu izpildes termiņa pagarinājumu, vai kas varētu palielināt būvdarbu izmaksas vai citādi negatīvi ietekmēt Pasūtītāja intereses.

1. Apakšuzņēmēju un personāla nomaiņas un iesaistes kārtība
1. Būvuzraugs nav tiesīgs bez saskaņošanas ar Pasūtītāju veikt Līguma pielikumos norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē.
1. Pasūtītājs nepiekrīt Līguma pielikumos norādītā personāla nomaiņai gadījumos, kad norādītais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
1. Pasūtītājs nepiekrīt Līguma pielikumos norādītā apakšuzņēmēja nomaiņai, ja pastāv kāds no šādiem nosacījumiem:
0. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
0. tiek nomainīts apakšuzņēmējs, uz kura iespējām Būvuzraugs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvuzraugs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
0. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās iepirkuma līguma vērtības, atbilst Publisko iepirkumu likuma 42.panta pirmajā daļā minētajiem pretendentu izslēgšanas gadījumiem;
0. apakšuzņēmēja maiņas rezultātā tiktu izdarīti tādi grozījumi Būvuzrauga iepirkumā iesniegtajā piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
0. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
0. Pasūtītājs pieņem lēmumu atļaut vai atteikt Būvuzrauga personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai
0. Pēc Līguma slēgšanas tiesību piešķiršanas un ne vēlāk kā uzsākot Līguma izpildi, Būvuzraugs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Līguma izpildes laikā Būvuzraugs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā.

1. Pasūtītāja pienākumi un tiesības
0. Pasūtītāja pienākumi: 
0. Līgumā noteiktajā kārtībā norēķināties ar Uzņēmēju par faktiski saņemtajiem Pakalpojumiem Līgumā noteiktajā kārtībā;
0. sniegt Uzņēmējam Pasūtītāja rīcībā esošo un Līguma izpildei nepieciešamo informāciju un dokumentāciju;
0. nodrošināt Pasūtītāja pārstāvja piedalīšanos būvsapulcēs.
0. Pasūtītāja tiesības: 
1. Pasūtītājs ir tiesīgs apturēt Pakalpojumu sniegšanu līdz pārkāpuma novēršanai un/vai zaudējumu segšanai, ja Uzņēmējs neievēro Līgumā noteiktās prasības;
1. nepieņemt Pakalpojumus, ja tie ir sniegti nekvalitatīvi vai nepilnīgi, ja tie neatbilst Līgumam vai ja iztrūkst kāds no nepieciešamajiem dokumentiem. Pasūtītājs paziņo Uzņēmējam par atteikumu pieņemt Pakalpojumus; 
1. parakstīt no Uzņēmēja saņemto Aktu vai rakstiski iesniegt Uzņēmējam pretenziju, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām vai Aktā ir neprecizitātes. Šādā gadījumā Uzņēmējam ir pienākums Pasūtītāja pretenzijā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu;
1. jebkurā laikā pārbaudīt Uzņēmēja saistību izpildi, pieprasīt un saņemt no Uzņēmēja informāciju, dot norādījumus. 

1. Līgumsodi
1. Ja Pasūtītājs bez pamatojuma neveic maksājumu Līgumā noteiktajā termiņā, tad Būvuzraugs ir tiesīgs piemērot līgumsodu 0,5 % (nulle komats pieci procenti) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no neveiktā maksājuma summas. 
1. Ja Būuzraugs neveic Līgumā un tā pielikumos paredzētos pienākumus vai neveic pienākumus Līgumā un tā pielikumos noteiktajos termiņos, vai nesniedz Pasūtītāja pieprasīto informāciju Pasūtītāja noteiktajos termiņos, Būuzraugs maksā Pasūtītājam līgumsodu 0,5% (nulle komats piecu procentu) apmērā no kopējās apmērā no Līgumcenas par katru kavējuma dienu, bet ne vairāk kā 10% (desmit procenti) no Līgumcenas.
1. Ja Būuzrauga parakstītajā Būvuzņēmēja sagatavotajā ikmēneša būvdarbu izpildes aktā par iepriekšējā mēnesī faktiski izpildītajiem būvdarbiem Pasūtītājs konstatē būvdarbus, kas satur defektus un/vai trūkumus, Pasūtītājam ir tiesības pieprasīt no Būuzrauga līgumsodu līdz 5 % (pieci procenti) apmērā no Līgumcenas par katru konstatēto gadījumu.
1. Būuzraugs atlīdzina Pasūtītājam būvdarbu atsegšanas un tās novēršanas izmaksas, ja Būuzrauga pieprasītās būvdarbu atsegšanas rezultātā nav konstatēta neatbilstība ar Būvuzņēmēju noslēgtā būvdarbu līguma noteikumiem un/vai spēkā esošo normatīvo aktu prasībām un/vai Būvprojektam.
1. Gadījumā, ja Būuzraugs Pasūtītāja noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Būvuzraugam vai ietur to no Līguma saistību izpildes nodrošinājuma.
1. Līgumsoda samaksa neatbrīvo Puses no pienākuma pildīt Līgumā noteiktās saistības.
1. Gadījumā, ja Būvuzņēmējs iepirkuma procedūras DVP 2023/149 ietvaros kritērijā "Ilgstošo bazdarbnieku nodarbināšana" bija saņēmis 1 punktu, bet neievēro iesniegtā piedāvājuma nosacījumus attiecībā uz ilgstošo bazdarbnieku nodarbināšanu, Būvuzņēmējs maksā Pasūtītājam līgumsodu EUR 1000 (viens tūkstotis euro). Pasūtītājs ir tiesīgs ieturēt šo līgumsodu no Būvuzņēmējam izmaksājamās summas.
1. Gadījumā, ja Būvuzņēmējs iepirkuma procedūras DVP 2023/149 ietvaros kritērijā "Ilgstošo bazdarbnieku nodarbināšana" bija saņēmis 2 punktus, bet neievēro iesniegtā piedāvājuma nosacījumus attiecībā uz ilgstošo bazdarbnieku nodarbināšanu, Būvuzņēmējs maksā Pasūtītājam līgumsodu EUR 2000 (divi tūkstoši euro). Pasūtītājs ir tiesīgs ieturēt šo līgumsodu no Būvuzņēmējam izmaksājamās summas.

1. Nepārvarama vara
1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, blokādes, valsts varas un pārvaldes institūciju lēmumi.
1. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
1. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
1. Šī Līguma izpratnē Covid-19 nav uzskatāms par nepārvaramas varas apstākli, izņemot gadījumu, kad publiskas varas kompetenta iestāde pieņēma uz Covid-19 attiecināmu lēmumu, kas tieši un nepārprotami neļauj pildīt Līgumā noteiktās saistības.
1. Atkāpšanās no Līguma izpildes
1. Būuzraugam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Būvuzrauga saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
1. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Būuzraugu 10 (desmit) darba dienas iepriekš un neatlīdzinot jebkāda veida zaudējumus sekojošos gadījumos:
1. Būuzraugs sniedz Pakalpojumus Līguma, Līguma pielikumu vai spēkā esošu normatīvo aktu prasībām, vai Pasūtītāja likumīgiem norādījumiem un pēc Pasūtītāja pretenzijas saņemšanas Uzņēmējs 5 (piecu) darba dienu laikā nenovērš pārkāpumu;
1. Būuzraugs tiek izslēgts no Būvkomersantu reģistra vai tas nav tiesīgs sniegt Pakalpojumus saskaņā ar spēkā esošiem normatīviem aktiem;
1. Pasūtītājam zūd nepieciešamība saņemt Pakalpojumus
1. Būuzraugs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
1. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
1. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
1. Ja Pasūtītājs vienpusēji atkāpjas no Līguma izpildes Līguma 13.2.punktā noteiktajos gadījumos, tad Būvuzraugs nekavējoties pārtrauc sniegt Pakalpojumus un, piedaloties Pušu pilvarotām personām, sastāda un paraksta Aktu par faktiski Līguma, Līguma pielikumu un spēkā esošo normatīvo aktu prasībām atbilstoši sniegtajiem Pakalpojumiem.
1. Gadījumā, ja Pasūtītājs atkāpjas no Līguma izpildes Līguma 13.3.1.-13.3.2.apakšpunktos noteiktajos gadījumos, tad Pasūtītājam ir tiesības ieturēt līguma saistības izpildes nodrošinājumu pilnā apmērā.
1. Strīdu izskatīšanas kārtība
1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā. 
1. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.

1. Fizisko personu datu aizsardzība
0. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
0. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
0. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
0. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
0. Neskatoties uz iepriekš minēto, Būvuzraugs piekrīt, ka Pasūtītājs nodod no Būvuzrauga saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
0. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
1. Noslēguma noteikumi
1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā nekavējoties, ne vēlāk kā 1 (vienas) darba dienas laikā, rakstiski informē par to otru Pusi.
1. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei ar vienādu juridisko spēku un ir saistošs Pusēm no tā abpusējas parakstīšanas datuma (papīra formāta līguma parakstīšanas gadījumā). Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums (elektroniska formāta līguma parakstīšanas gadījumā).
1. Līguma saistību izpildes nodrošināšanai Puses nosaka sekojošas atbildīgās personas:
1. no Pasūtītāja puses  –  persona _______, tālrunis ______, e-pasta adrese _______;
1. no Būuzrauga puses –  persona _______, tālrunis ______, e-pasta adrese _______.
1. Līguma pielikumi 
1. 1.pielikums – Iepirkuma procedūras dokuemntācija ar Tehnisko specifikāciju,
1. 2.pielikums – Pretendenta iesniegtais piedāvājums,
1. 3.pielikums – Būvprojekts (neatņemama Līguma sastāvdaļa, kas liela apjoma dēļ netiek pievienota tieši, bet uzskatāma par Līguma pielikumu atsevišķa dokumenta veidā).
1. Pušu juridiskās adreses un rekvizīti
	
	



Pielikums Nr.3
atklāta konkursa nolikumam
ar identifikācijas Nr. DVP 2023/149

PARAUGS finanšu piedāvājuma noformēšanai

Pretendenta finanšu piedāvājums

Iepirkuma procedūrai DVP 2023/149 

"___" daļai

Pretendents:  ___________________________________________________________________________

Konkursa nosaukums:

“Būvuzraudzības veikšana objektiem Daugavpilī”

Ņemot vērā Konkursa dokumentus un Līguma projekta noteikumus, mēs, apakšā parakstījušies, piedāvājam veikt un pabeigt iepirkuma procedūrā paredzēto pasūtījumu konkursa nolikumā noteiktajos termiņos un kvalitātē, kā to paredz Līguma noteikumi un tehniskās specifikācijas prasības.
	
	

	
	

	KOPĀ piedāvātā līgumcena
(EUR, bez PVN):
	
________________________________________________
(EUR, bez PVN)

	
	


Mēs apņemamies, ja mūsu Piedāvājums tiks pieņemts, konkursa nolikumā ietvertos Darbus uzsākt un pabeigt Piedāvājumā noteiktajā laikā.

___________ ____________________
(vieta)                    (datums)
Paraksts __________________ (statuss)___________________________________

Pilnvarots parakstīt piedāvājumu ____________________________________ vārdā














 Pielikums Nr.4
atklāta konkursa nolikumam
ar identifikācijas Nr. DVP 2023/149


Ilgstošo bazdarbnieku nodarbināšana

Gadījumā, ja pildot publiskā iepirkuma DVP 2023/149 līgumu pretendents vismaz iepirkuma līguma darbības laikā nodarbinās ilgstošus bezdarbniekus (t.i. bezdarbnieki, kuri Nodarbinātības valsts aģentūras uzskaitē (vai līdzvērtīgas ārvalstu institūcijas uzskaitē) ir ilgāk par vienu gadu), šajā ailē ir jāieraksta šādu personu konkrētu skaitu:

Pildot publiskā iepirkuma DVP 2023/149 līgumu pretendents nodarbinās ____ (___________) ilgstošus bezdarbniekus.**

**Vēršam uzmanību, ka pretendenti, kuri saņems punktus šajā vērtēšanas kritērijā, iepirkuma līguma izpildes laikā tiks papildus kontrolēti ar īpašu kontroles mehānismu, kas ir paredzēts iepirkuma līgumā. Iepirkuma līgumā ir paredzēts būtisks līgumsods par apsolītās nodarbināšanas neievērošanu.

Pretendenti, kuri neplāno saņemt punktus kritērijā "Ilgstošo bazdarbnieku nodarbināšana", var norādīt skaitu 0 (nulle).

